Je možné kombinovať liek Prestance a sirup Calcium Chloratum?
Dobrý deň. Moja 85 ročná mamina užíva liek na tlak PRESTANCE 5/5 mg. Môže s týmto liekom užiť sirup CALCIUM CHLORATUM ? Ked Amlodipín (zložka Prestance) je kalciový antagonista. Dakujem.
Dobrý deň,
ďakujeme za Vašu otázku.
Súbežným užívaním liekov Prestance a Calcium Chloratum je prítomné riziko zníženého účinku lieku Prestance. Klinicky významná interakcia sa predpokladá pri vysokých dávkach vápnika, resp. pri intravenóznom podaní, preto v prípade indikácie ich súbežné podávanie nie je vylúčené. Je však potrebná opatrnosť a pri užívaní uvedených liekov je nevyhnutné priebežne monitorovať hodnoty krvného tlaku, alebo zvoliť inú liečbu v závislosti od zdravotných ťažkostí.
Prajem pekný zvyšok dňa.
S pozdravom
PharmDr. Veronika Kiabová